钦定古今图书集成/明伦汇编/皇极典/第163卷 > 《秦楚之际月表序》同前
## 钦定古今图书集成/明伦汇编/皇极典/第163卷 > 《秦楚之际月表序》同前

太史公读《秦楚之际》曰：“初作难发于陈涉虐戾灭秦；
自项氏拨乱诛暴，平定海内，卒践帝祚，成于汉家。五
年之间，号令三嬗。自生民以来，未始有受命若斯之
亟也。昔虞夏之兴，积善累功，数十年德洽百姓，摄行
政事，考之于天，然后在位。汤武之王，乃由契、后稷修
仁行义，十馀世不期而会。孟津八百诸侯，犹以为未”
可，其后乃放弑秦，起襄公章于文缪、献孝之后，稍以
蚕食六国，百有馀载。至始皇乃能并冠带之伦，以德
若彼，用力如此，盖一统若斯之难也。秦既称帝，患兵
革不休，以有诸侯也，于是无尺土之封，堕坏名城，销
锋镝鉏豪杰，维万世之安。然王迹之兴，起于闾巷，合
从讨伐，轶于三代。乡秦之禁，适足以资贤者为驱除
难耳，故愤发其所为。“天下雄，安在无土不王？”此乃《传》
之所谓“大圣”乎？岂非天哉！岂非天哉！非大圣，孰能当
此受命而帝者乎？